|  |  |  |  |  |
| --- | --- | --- | --- | --- |
| **TRØNDELAG HØYERE YRKESFAGSKOLE** | | | | Dok.id.: 2.4.1 |
| **Sluttvurdering** | | | | Prosedyre |
| Utgave:  14.00 | Skrevet av:  Hans Tore Mikkelsen | Gjelder fra:  04.06.2024 | Godkjent av:  Svein Ove Dyrdal | Sidenr:  1 av 2 |

**1. Formål og omfang**

Målsetningen er å sikre at sluttvurderingen skjer slik det er beskrevet i studienes emneplaner, fagskoleloven og at studentene ved Trøndelag høyere yrkesfagskole blir informert om resultatet.

Prosedyren gjelder for alle utdanningstilbud ved THYF.

**2. Målgruppe**

Målgruppen for prosedyren er rektor, utdanningsleder, undervisningspersonell og personell ved studieadministrasjonen.

**3. Ansvar og myndighet**

Rektor har overordnet ansvar.

Utdanningsleder har ansvar for at vurderingsprosesser gjennomføres ved eget utdanningsområdet.

Undervisningspersonalet har det praktiske ansvaret for gjennomføring av sluttvurdering innenfor sine emner/tema.

Studieadministrasjonen har oppfølgingsansvar for prosedyren.

**4. Beskrivelse**

**4.1 Studieplan**

Studieplanen er grunnlaget for gjennomføring av undervisningen ved THYFs utdanningstilbud. Med utgangspunkt i studieplanens beskrivelse av læringsutbytte utvikles det planer for gjennomføring av undervisning i de enkelte emnene som inngår i den enkelte utdanningen. Læringsutbyttet utgjør også grunnlaget for gjennomføring av sluttvurderingen.

Undervisnings- lærings- og vurderingsformer» er beskrevet i eget avsnitt i studieplanen. Her beskrives også vurderingskriterier og skala anvendt ved sluttvurdering.

Studieplanen gir også informasjon om muligheter for å få begrunnelse for gitt karakter og hvordan studenten kan klage på karakter ved sluttvurdering.

**4.2 Sluttvurdering**

Sluttvurdering skal skje til riktig tid og innrapporteres til studieadministrasjonen via det studieadministrative systemet.

* Informasjon om eksamensplan publiseres årlig på THYFs hjemmesider av studieadministrasjonen.
* Studieadministrasjonen informerer utdanningsområdene om frister for innrapportering av sluttvurdering for emner.

Utdanningsleder utpeker en emneansvarlig lærer ved behov. Emneansvarlig koordinerer gjennomføringen av sluttvurdering i et emne og sørger for innrapportering av vurderingsresultat.

Den enkelte lærer er ansvarlig for gjennomføring av underveisvurdering og karakter for sitt tema i de tilfeller hvor det er flere lærere som underviser innenfor samme emne.

**5. Systemforbindelse**

Kryssreferanser henviser til dokumenter i THYFs kvalitetsledelsessystem. Eksterne referanser henviser til dokumenter utenfor dette systemet.

**Kryssreferanser**

|  |  |
| --- | --- |
| [1.2.14](https://thyf-ekstern.dkhosting.no/docs/pub/DOK00161.pdf) | [Kapittel 5. Resultatfase](https://thyf-ekstern.dkhosting.no/docs/pub/DOK00161.pdf) |

**Eksterne referanser**

[Forskrift om høyere yrkesfaglig utdanning ved Trøndelag høyere yrkesfagskole](https://lovdata.no/dokument/SF/forskrift/2021-06-30-2379)

[16 Nasjonal standard, standard for vurdering for toårige maritime fagskoleutdanninger.](http://www.fagskolen.info)